Държавен вестник, бр. 41, 2016 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  41
(2) Изпълнителният съвет може да вклю-
чи в условията на конкурса допълнителни 
изисквания, съответстващи на спецификата 
на конкурса, свързани с научната компетент-
ност на колектива в областта на планираните 
изследвания и ресурсите за научна дейност 
на базовата организация. 
(3) След публикуването им Насоките за 
кандидатстване могат да се изменят само за 
отстраняване на допусната явна фактическа 
или техническа грешка. 
Чл. 40. Образците на документите за кан-
дидатстване включват:
1. образец на проектното предложение;
2. образец на финансовия план;
3. образци на други документи съгласно 
Насоките за кандидатстване.
Чл. 41. (1) Проектното предложение по 
чл. 40, ал. 1 включва административно и 
научно описание на проекта.
(2) Административното описание на про-
екта се изготвя на български и английски 
език и включва:
1. наименование на конкурса;
2. основна научна област или тематично 
направление, в което проектът кандидатства, 
и до две допълнителни научни области или 
направления при интердисциплинарни про-
екти, както и приоритети, ако има такива;
3. заглавие и резюме на проекта;
4. вид на планираните изследвания, опре-
делени съгласно чл. 4, ал. 3; когато проектът 
обхваща различни видове изследвания, това 
се описва в проектното предложение;
5. базова организация и партньори, ако 
има такива;
6. име и адрес на ръководителя на научния 
колектив;
7. списък на членовете на научния колектив;
8. искана сума за изпълнение на проекта 
и разпределение между базова организация 
и партньори, ако има такива.
(3) Научното описание на проекта се 
изготвя на български и на английски език 
и включва детайлно описание на проекта в 
съответствие с Насоките за кандидатстване 
и финансов план.
(4) Проектното предложение може да бъде 
представено само на български език, когато 
такава възможност е предвидена в Насоките 
за кандидатстване в конкурса.
Чл. 42. (1) Финансовият план на проекта 
по чл. 40, ал. 2 включва:
1. преки допустими разходи, в т.ч. за:
а) персонал;
б) командировки;
в) дълготрайни материални и нематериални 
активи, включително апаратура;
г) външни услуги, пряко свързани с изпъл-
нението на проекта;
д) материали, консумативи и други допус-
тими разходи, пряко свързани с изпълнението 
на проекта;
2. непреки допустими разходи – разходи за 
обслужване на проекта от базовата организа-
ция и партньорските организации, участващи 
в проекта;
3. разходи за одит на проекта.
(2) Към финансовия план се представя 
финансова обосновка на исканите средства 
по видове разходи за всеки от етапите на 
проекта, ако такива са предвидени.
(3) В насоките за кандидатстване в конкурса 
се определят допустимите разходи по ал. 1. 
Могат да бъдат определени ограничения за 
отделните групи разходи, както и други групи 
допустими разходи, при спазване разпоредбите 
на приложимото законодателство.
(4) Когато конкурсната процедура попада в 
приложното поле на член 107, параграф 1 на До-
говора за функциониране на Европейския съюз, 
но е съвместима с вътрешния пазар, видовете 
разходи във финансовия план и правилата за 
тяхното изразходване се определят в Насоките 
за кандидатстване съобразно изискванията на 
съответния режим за държавна помощ.
Чл. 43. (1) Разходи, направени преди под-
писване на договор за финансиране на проекта, 
са недопустими.
(2) Разходи, направени в периода между 
етапите на проекта, ако има такива, са допус-
тими и се отчитат при отчитане на следващия 
етап на проекта.
Раздел III
Условия за участие, изисквания към канди­
датите и проектните предложения
Чл. 44. (1) В конкурсите на Фонда могат 
да участват учени или колективи от учени 
от установени в България научни органи-
зации – юридически лица, които извършват 
научни изследвания в съответствие с дейст-
ващото законодателство.
(2) Когато в научния колектив се включват 
учени от две или повече научни организации, 
в научното описание на проекта се отбелязват 
дейностите, които ще бъдат осъществени от 
учените от всяка от научните организации.
(3) В случаите по ал. 2 се представя спо-
разумение за партньорство, с което се оп-
ределя базовата научна организация, която 
представя проектно предложение пред Фонда, 
разпределението на дейностите и задачите 
между партньорите, както и предварително 
финансово разпределение на средствата по 
проекта между партньорите по етапи. Съот-
ветните суми се описват при обосновката на 
финансовия план.
(4) Споразумението за партньорство по ал. 3 
се подписва от ръководителите на организа-
циите партньори и ръководителя на научния 
колектив. Споразумението се представя като